
    SE APROBĂ,
                                                                                                                              PRIMAR

                                                                                                                       NICOLAE ROBU


REGULAMENT
privind condiţiile de acces la infrastructura municipală (canalizaţia subterană) pentru reţelele de comunicaţii electronice realizată în cadrul proiectului de investiţii “ Reabilitarea spaţiilor publice din centrul istoric al Municipiului Timişoara“

Capitolul I – CONTEXT GENERAL
Art. 1 (1) Primăria Municipiului Timişoara implementează  proiectul de investiţii  “ Reabilitarea spaţiilor publice din centrul istoric al Municipiului Timişoara“.

(2) Proiectul este finantat prin Programul Operaţional Regional 2007-2013, Axa prioritară 1- „Sprijinirea dezvoltării durabile a oraşelor-poli urbani de creştere", Domeniul major de intervenţie 1.1. - „Planuri integrate de dezvoltare urbană", sub-domeniul: Poli de creştere, conform Contract de finantare nr.2748/29.12.2011.

Sursele de finanţare ale proiectului sunt: Bugetul Local al Municipiului Timisoara, Bugetul de Stat şi Fondul European pentru Dezvoltare  Regională.
(3) Zona de intervenţie a proiectului este localizată în cartierul istoric Cetate şi constă în următoarele: 

4 pieţe, ce vor fi reabilitate şi modernizate integral: 

- Piaţa Unirii - S – 16.550 mp, reabilitată integral 

- Piaţa Libertăţii – S – 12.000 mp, reabilitată integral 

- Piaţa Sfântu Gheorghe S – 2.645 mp, – reabilitată integral 

- Piaţa Ţarcului – S – 1.695 mp, reabilitată integral 

şi 10 străzi: 

- strada Sergent Constantin Muşat – S - 737 mp, reabilitată integral 

- strada Vasile Alecsandri – S – 1.843 mp, reabilitată pe tronsonul dinspre Piaţa Unirii şi Piaţa Libertăţii 

- strada Lucian Blaga – S – 1.706 mp, reabilitată pe tronsonul dinspre Piaţa Libertăţii şi Piaţa Huniade 

- strada Florimund Mercy – S – 1.414 mp, reabilitată integral 

- strada Francesco Grisselini – S – 642 mp, reabilitată integral 

- strada Fără Nume – S – 260 mp, reabilitată integral 

- strada Radu Negru – S – 448 mp, reabilitată integral 

- strada Eugeniu de Savoya – S – 5.198 mp, reabilitată integral 

- strada General Praporgescu – S – 413 mp, reabilitată integral 

- strada Enrico Carusso – S – 371 mp, reabilitată integral.

 În cadrul proiectului este prevăzută reabilitarea şi modernizarea întregii infrastructurii tehnico-edilitare din Cartierul istoric Cetate, inclusiv realizarea infrastructurii de comunicatii, respectiv construirea canalizaţiei subterane pentru reţelele de comunicaţii electronice.
Capitolul II - DESCRIEREA INFRASTRUCTURII DE COMUNICAŢII ELECTRONICE
Art. 2 (1) În cadrul proiectului se realizează in zona centrului istoric al Timişoarei şi o canalizaţie TC subterană, municipală, capabilă să preia retelele de telecomunicaţii ale tuturor furnizorilor de comunicatii electronice. Această canalizaţie va gazdui atat retelele de comunicatii ale furnizorilor comerciali de servicii de comunicaţii electronice, retelele Administratiei Publice Locale si a institutiilor/serviciilor publice din subordine, precum şi reţele strategice ale instituţiilor statului: Inspectoratul Judeţean de Poliţie Timiş, Serviciul de Telecomunicatii Speciale, ş.a. 
Datorită numărului mare de operatori care in prezent  furnizeaza servicii de comunicatii in Municipiul Timisoara, dar si pentru asigurarea accesului deschis pentru noi furnizori ce pot aparea in perioada urmatorilor ani,  s-a optat pentru realizarea unei canalizaţii TC alcătuită din 2 multiducturi prefabricate cu 12 canale in total.

Canalizaţia TC constă în 44 de camere de tragere interconectate de un sistem prefabricat  de tubulatură PEID tip multiduct. Tubulatura este alcătuită din 2 multiducturi prefabricate, amplasate in paralel, având fiecare 6 canale cu secţiune de 110 x 110 mm (echivalentul unui tub de 100 mm). Aceste multiducturi sunt de tip modular, îmbinarea lor se realizează foarte uşor, permit îmbinarea cu tronsoane flexibile - pentru ocolirea obstacolelor - şi permit introducerea unui număr mare de cabluri. 
Pe pereţii căminele de tragere sunt prevazute grilaje metalice pentru montarea cu uşurinţă a echipamentelor şi rezervelor de cablu.

La fiecare imobil, din căminele de tragere s-au prevăzut câte 4 tuburi PEID De 40 mm pentru asigurarea branşamentelor până la limita de proprietate dintre spaţiul public şi accesele în clădiri.
(2) Lungimea totală a canalizaţiei este de 4,602 km, după cum urmează:
Piaţa Unirii 

Canalizaţia pentru comunicaţii electronice este compusă din:

- camere de tragere cu dimensiunile interioare 1,8m x 1,3m x 1,7m şi dimensiunile exterioare 2,2 m x 1,7m x 2,1m (L x l x h) – 10 buc;

- tubulatura tip multiduct prefabricat din PEID cu 6 canale - 1,05 km; 

- tubulatura tip multiduct prefabricat din PEID cu 6 canale cu deviaţie orizontală 90 – 0,004 km;

- tubulatura de branşament din PEID De 40 mm – 1,32km.

Piaţa Libertăţii

Canalizaţia pentru comunicaţii electronice este compusă din:

- camere de tragere cu dimensiunile interioare 1,8m x 1,3m x 1,7m şi dimensiunile exterioare 2,2 m x 1,7m x 2,1m (L x l x h) – 7 buc;

- tubulatura tip multiduct prefabricat din PEID cu 6 canale – 0,696 km; 

- tubulatura de branşament din PEID De 40 mm – 1,16 km.

Piaţa Sf. Gheorghe

Canalizaţia pentru comunicaţii electronice este compusă din:

- camere de tragere cu dimensiunile interioare 1,8m x 1,3m x 1,7m şi dimensiunile exterioare 2,2 m x 1,7m x 2,1m (L x l x h) – 4 buc;

- tubulatura tip multiduct prefabricat din PEID cu 6 canale – 0,184 km; 

- tubulatura tip multiduct prefabricat din PEID cu 6 canale cu deviaţie orizontală 90 – 0,006 km;

- piesa de cuplare între multiduct PEID 6 canale şi tubulatura PEID 110 mm – 2 buc;

- dulap de trecere fibra optică furnizori servicii din aerian în canalizaţia subterană având dimensiunile 0,8m x 0,4m x 1,2m (L x l x h) – 1 buc;
- tubulatura din PEID ( 110 mm ( racordul dintre canalizaţia subterană şi dulapul suprateran) – 0,048 km;

- tubulatura de branşament din PEID De 40 mm – 0,18 km.

Piaţa Tarcului

Canalizaţia pentru comunicaţii electronice este compusă din:

- camere de tragere cu dimensiunile interioare 1,8m x 1,3m x 1,7m şi dimensiunile exterioare 2,2 m x 1,7m x 2,1m (L x l x h) – 2 buc;

- tubulatura tip multiduct prefabricat din PEID cu 6 canale – 0,19 km; 

- tubulatura tip multiduct prefabricat din PEID cu 6 canale cu deviaţie orizontală 90 – 0,004 km;

- tubulatura de branşament din PEID De 40 mm – 0,12 km.

Strada Sg. Constantin Muşat

Canalizaţia pentru comunicaţii electronice este compusă din:

- camere de tragere cu dimensiunile interioare 1,8m x 1,3m x 1,7m şi dimensiunile exterioare 2,2 m x 1,7m x 2,1m (L x l x h) – 1 buc;

- tubulatura tip multiduct prefabricat din PEID cu 6 canale – 0,18 km; 

-  piesa de cuplare între multiduct PEID 6 canale şi tubulatura PEID 110 mm – 2 buc;

- dulap de trecere fibra optică furnizori servicii din aerian în canalizaţia subterană având dimensiunile 0,8m x 0,4m x 1,2m (L x l x h) – 1 buc;
- tubulatura din PEID ( 110 mm ( racordul dintre canalizaţia subterană şi dulapul suprateran) – 0,048 km;

- tubulatura de branşament din PEID De 40 mm – 0,88 km.

Strada Vasile Alecsandri

Canalizaţia pentru comunicaţii electronice este compusă din:

- camere de tragere cu dimensiunile interioare 1,8m x 1,3m x 1,7m şi dimensiunile exterioare 2,2 m x 1,7m x 2,1m (L x l x h) – 3 buc;

- tubulatura tip multiduct prefabricat din PEID cu 6 canale – 0,378 km; 

- tubulatura tip multiduct prefabricat din PEID cu 6 canale cu deviaţie orizontală 90 – 0,004 km;

- tubulatura de branşament din PEID De 40 mm – 0,488 km.

Strada Lucian Blaga

Canalizaţia pentru comunicaţii electronice este compusă din:

- camere de tragere cu dimensiunile interioare 1,8m x 1,3m x 1,7m şi dimensiunile exterioare 2,2 m x 1,7m x 2,1m (L x l x h) – 1 buc;

- tubulatura tip multiduct prefabricat din PEID cu 6 canale – 0,270 km; 

-  piesa de cuplare între multiduct PEID 6 canale şi tubulatura PEID 110 mm – 2 buc;

- dulap de trecere fibra optică furnizori servicii din aerian în canalizaţia subterană având dimensiunile 0,8m x 0,4m x 1,2m (L x l x h) – 1 buc;

- tubulatura din PEID ( 110 mm ( racordul dintre canalizaţia subterană şi dulapul suprateran) – 0,048 km;

- tubulatura de branşament din PEID De 40 mm – 0,86 km.

Strada Florimund Mercy

Canalizaţia pentru comunicaţii electronice este compusă din:

- camere de tragere cu dimensiunile interioare 1,8m x 1,3m x 1,7m şi dimensiunile exterioare 2,2 m x 1,7m x 2,1m (L x l x h) – 2 buc;

- tubulatura tip multiduct prefabricat din PEID cu 6 canale – 0,388 km; 

- tubulatura de branşament din PEID De 40 mm – 0,484 km.

Strada Francesco Griselini

Canalizaţia pentru comunicaţii electronice este compusă din:

- camere de tragere cu dimensiunile interioare 1,8m x 1,3m x 1,7m şi dimensiunile exterioare 2,2 m x 1,7m x 2,1m (L x l x h) – 1 buc;

- tubulatura tip multiduct prefabricat din PEID cu 6 canale – 0,13 km; 

- tubulatura de branşament din PEID De 40 mm – 0,18 km.

Strada Fără Nume

Pe această stradă nu s-a construit infrastructura municipala de comunicaţii.

Strada Radu Negru

Canalizaţia pentru comunicaţii electronice este compusă din:

- camere de tragere cu dimensiunile interioare 1,8m x 1,3m x 1,7m şi dimensiunile exterioare 2,2 m x 1,7m x 2,1m (L x l x h) – 1 buc;

- tubulatura tip multiduct prefabricat din PEID cu 6 canale – 0,122 km; 

- tubulatura de branşament din PEID De 40 mm – 0,116 km.

Strada Eugeniu de Savoya

Canalizaţia pentru comunicaţii electronice este compusă din:

- camere de tragere cu dimensiunile interioare 1,8m x 1,3m x 1,7m şi dimensiunile exterioare 2,2 m x 1,7m x 2,1m (L x l x h) – 9 buc;

- tubulatura tip multiduct prefabricat din PEID cu 6 canale – 0,806 km; 

-  piesa de cuplare între multiduct PEID 6 canale şi tubulatura PEID 110 mm – 2 buc;

- dulap de trecere fibra optică furnizori servicii din aerian în canalizaţia subterană având dimensiunile 0,8m x 0,4m x 1,2m (L x l x h) – 1 buc;

- tubulatura din PEID ( 110 mm ( racordul dintre canalizaţia subterană şi dulapul suprateran) – 0,048 km;

- tubulatura de branşament din PEID De 40 mm – 1,324 km.

Strada General Praporgescu

Canalizaţia pentru comunicaţii electronice este compusă din:

- tubulatura tip multiduct prefabricat din PEID cu 6 canale – 0,076 km; 

- tubulatura de branşament din PEID De 40 mm – 0 km.

Strada Enrico Carusso

Canalizaţia pentru comunicaţii electronice este compusă din:

- camere de tragere cu dimensiunile interioare 1,8m x 1,3m x 1,7m şi dimensiunile exterioare 2,2 m x 1,7m x 2,1m (L x l x h) – 1 buc;

- tubulatura tip multiduct prefabricat din PEID cu 6 canale – 0,114 km; 

-  piesa de cuplare între multiduct PEID 6 canale şi tubulatura PEID 110 mm – 2 buc;

- dulap de trecere fibra optică furnizori servicii din aerian în canalizaţia subterană având dimensiunile 0,8m x 0,4m x 1,2m (L x l x h) – 1 buc;

- tubulatura din PEID ( 110 mm ( racordul dintre canalizaţia subterană şi dulapul suprateran) – 0,048 km;

- tubulatura de branşament din PEID De 40 mm – 0,236 km.
Amplasamentul elementelor de infrastructură este prezentat în planşa nr. 1.
În proiect nu sunt incluse cablurile şi echipamentele de telecomunicaţii, care se vor instala în canalizaţia TC municipală de catre furnizorii de retele de comunicatii electronice. 
Capitolul III – ACCESUL ÎN INFRASTRUCTURA MUNICIPALA DE COMUNICATII 


ELECTRONICE


 
Art.  3  Drepturi si obligatii
(1) Primăria Municipiului Timişoara are toate drepturile care decurg din statutul său de proprietar al infrastructurii de comunicatii electronice construita in Cartierul „Cetatea Timisoarei”, in subteranul spatiilor publice enumerate mai sus si veghează ca tuturor furnizorilor de retele de comunicatii electronice să le fie acordate aceleaşi condiţii de acces si utilizare. 

(2) In conformitate cu principiile nediscriminării, transparenţei şi obiectivităţii, accesul in aceasta infrastructura municipala este deschis tuturor furnizorilor de reţele de comunicaţii electronice, autorizaţi conform legislaţiei romane, pe perioada nedeterminata, pana la ocuparea la capacitate maxima a celor 12 canale. 

(3) Retelele de comunicatii electronice vor fi gazduite in infrastructura municipala de comunicatii cu titlu gratuit pana la data de 31.12.2020. După aceasta data Primăria Municipiului Timişoara -  proprietarul infrastructurii, poate percepe taxe, in conformitate cu legislatia romana in vigoare la acea data. 
(4) In vederea protectiei mediului (protectia solului), pentru evitarea aglomerarii terenului cu elemente de infrastructura subterana, in zona care face obiectul prezentului regulament nu se va permite mentinerea de canalizatii subterane neautorizate sau autorizarea construirii de noi canalizatii. Nu se menţin si nu se acorda drepturi speciale pentru furnizorii de comunicaţii electronice în zona în care a fost realizată infrastructura municipala de comunicatii.

(5) In vederea amplasarii reţelelor de comunicaţii în canalizatia municipala, furnizorii vor incheia un contract (anexa 1) cu proprietarul infrastructurii - Municipiul Timisoara. Este interzisa subcontractarea partiala sau totala a infrastructurii municipale de comunicatii electronice. 

(7) Avand in vedere ca infrastructura municipala de comunicatii a fost realizata cu fonduri nerambursabile si finantatorul interzice obtinerea de venituri din exploatarea bunurilor finantate, furnizorilor de retele de comunicatii le este interzisa obtinerea de venituri din subinchirierea sau folosinta partajata a infrastructurii municipale de comunicatii, sub sanctiunea rezilierii contractului si platii de penalitati si/sau daune interese conform clauzelor contractuale. 
(8) Pentru utilizarea eficientă a infrastructurii municipale de comunicatii, ocuparea multiductului se va face progresiv, urmarindu-se ocuparea succesiva la capacitate maxima a fiecarui canal. Furnizorii de reţele de comunicaţii electronice se pot asocia pentru ocuparea unui canal, în caz contrar asocierea va fi făcută de Proprietar (Primăria Municipiului Timişoara).
(9) Canalizatia municipala va gazdui doar retele de comunicatii electronice cu suport de transport date voce/video din fibra optica. Fibra optica poate fi introdusa in multiduct direct sau prin monotuburi.

Fibra optica, respectiv monotuburile echipate cu fibra optica este/sunt proprietatea furnizorilor si iar introducerea acestora in canalizatie se va face prin grija furnizorilor. 
(10) Fiecare furnizor de reţele de comunicaţii are acces în canalizaţia subterană cu maxim 2 (două) monotuburi/cabluri cu diametre de max. 40 mm. 

(11) In toata perioada de utilizare a infrastructurii municipale de comunicatii electronice, furnizorii de reţele de comunicaţii electronice sunt obligati să  execute lucrările necesare de instalare si intretinere a retelelor proprii fără a aduce nici un fel de prejudicii componentelor acesteia sau retelelor altor furnizori.
(12) In situatia in care furnizorii de retele de comunicaţii electronice instraineaza sau nu mai utilizeaza retelele proprii instalate in infrastructura municipala de comunicatii, acestia sunt obligati ca in termen de maxim 10 zile sa instiinteze in scris Primaria Municipiului Timisoara.

Art. 4 - Documente Necesare 
(1) In vederea exercitarii dreptului  de acces in infrastructura municipala, solicitantul – furnizor de retele de comunicatii electronice - va transmite o cerere catre Primaria Municipiului Timisoara, Directia..., Serviciul... in atentia dl..
(2) În termen de maxim 20 de zile de la data publicării prezentului Regulament, deţinătorii de reţele de comunicaţii electronice aeriene şi/sau subterane din zona în care a fost realizată infrastructura municipală  au obligaţia de a transmite o cerere de acces la aceasta, catre Primaria Municipiului Timisoara, Directia..., Serviciul... in atentia dl..

(3) Cererea de acces in infrastructura municipala va conţine informaţii cu privire la:


a) datele de identificare şi de contact ale furnizorului de reţele de comunicaţii electronice;


b) spatiile publice în care intenţionează să instaleze reţea de comunicaţii (strada, piata);


c) date tehnice privind accesul;


d) lucrările ce urmează a fi efectuate;


e) scopul solicitării dreptului de acces în zona respectivă;


f) numărul de cabluri pentru care solicită accesul, justificat;


g) durata estimativă a realizării lucrărilor şi durata menţinerii reţelelor.

(4) Titularul dreptului de proprietate - Municipiul Timişoara, prin aparatul de specialitate al primarului, va analiza îndeplinirea condiţiilor de acces prevăzute şi va comunica solicitantului soluţia motivată, în termen de maxim 15 de zile de la data inregistrarii cererii şi a documentelor care atestă îndeplinirea condiţiilor de acces. 

(5) În cazul transmiterii unei cereri incomplete, se va solicita completarea acesteia în cel mult 10 zile de la primirea cererii, termenul prevăzut la alin. (3) prelungindu-se în mod corespunzător cu intervalul de timp în care solicitantul va completa cererea.
(6) Acordarea dreptului de acces poate fi refuzată doar în cazuri obiective şi temeinic justificate. Motivele care au determinat respingerea cererii se comunică solicitantului. Refuzul acordării dreptului de acces poate fi atacat de către solicitant direct la instanţa competentă.

(7) Atunci cand sunt indeplinite conditiile de acces in infrastructura municipala de comunicatii, Municipiul Timisoara va incheia cu solicitantul un contract prin care se stabilesc condiţiile de exercitare a acestui drept, in termen de maxim 7 zile. 

(8) Contractul de acces in infrastructura municipala de comunicatii pentru spatiile publice prevăzute la art. 2 în vederea instalării, întreţinerii, înlocuirii şi mutării reţelelor publice de comunicaţii electronice va fi  anexa la prezentul regulament şi face parte integrantă din aceasta.
(9) În termen de 15 zile de la data încheierii contractului, Municipiul Timisoara – titularul dreptului de proprietate asupra infrastructurii municipale de comunicatii are obligaţia de a publica acest contract pe pagina sa de internet. 

(10) Furnizorii de reţele de comunicaţii electronice care exercită dreptul de acces in infrastructura municipala de comunicatii au obligaţia de a transmite o copie de pe aceste contracte la ANCOM, care are obligaţia de a le pune la dispoziţia oricărei persoane interesate.

(11) Furnizorii au obligaţia să îşi amplaseze reţelele proprii de comunicatii electronice în infrastructura municipală de comunicatii in termen de maxim 20 de zile de la data incheierii contractului. La expirarea acestui termen reţelele aeriene de comunicaţii şi retelele subterane de comunicaţii neautorizate pozate in spatiile publice mentionate la art. 2 in afara infrastructurii municipale de comunicatii electonice vor fi dezafectate.
(12) În situaţia în care contractul de acces in infrastructura municipala de comunicatii, nu se poate încheia în termen de două luni de la data primirii solicitării de încheiere a contractului de acces la canalizaţie sau  în cazul refuzului de acordare a dreptului de acces, oricare dintre părţi se poate adresa instanţei competente.
(13) În cazul în care cererea este găsită întemeiată, instanţa poate pronunţa o hotărâre care ţine loc de contract între părţi.
(14) Judecarea litigiilor se face de urgenţă şi cu precădere.
(15) Hotărârea judecătorească pronunţată de instanţă ca urmare a unei cereri înaintate în condiţiile prevederilor art. 4, alin. (11) poate fi atacată cu recurs.
(16) În termen de 15 zile de la data rămânerii irevocabile a hotărârii, Municipiul Timisoara prin aparatul de specialitate al primarului, are obligaţia de a o face publică pe pagina sa de internet.
(17) Furnizorii de reţele de comunicaţii electronice care exercită dreptul de acces in infrastructura municipala de comunicatii au obligaţia de a transmite o copie de pe această hotărâre la ANCOM, cu obligaţia acesteia de a o pune la dispoziţia oricărei persoane interesate.
Art. 5 - Instalarea, intretinerea, inlocuirea sau mutarea retelelor in infrastructura municipala de comunicatii electronice
(1) Instalarea intretinerea, inlocuirea sau mutarea retelelor de comunicatii in infrastructura municipala de comunicatii electronice se poate  face numai după transmiterea unei notificări cu cel puţin două zile lucrătoare în avans, catre Primaria Municipiului Timisoara, cu excepţia cazului în care este necesară efectuarea unor lucrări de reparaţii cu caracter de urgenţă. 
(2) Pentru efectuarea lucrărilor de întreţinere sau de reparaţii cu caracter de urgenţă pentru prevenirea sau înlăturarea consecinţelor generate de producerea unei calamităţi naturale ori a unui sinistru deosebit de grav sau pentru efectuarea unor lucrări de întreţinere ori de reparaţii urgente, impuse de asigurarea continuităţii furnizării serviciilor de comunicaţii electronice, reprezentantul furnizorului are drept de acces in infrastructura municipala de comunicatii, pe baza unei notificări telefonice a reprezentantului Primariei Municipiului Timisoara, confirmata ulterior in scris, in maxim doua zile lucratoare. 
(3)Notificarea este necesara si pentru dezinstalare, măsurători, inventariere, configurare, cât si pentru alte lucrări asociate reţelei de comunicaţii electronice a furnizorului.

(4) Operatorul are obligaţia să întreţină reţeaua proprie de comunicaţii pe toată durata contractului, în vederea asigurării siguranţei în exploatare, în condiţiile legii;
(5) Autoritatea publică locală nu are dreptul de a refuza accesul persoanelor împuternicite de furnizorii de retele de comunicaţii electronice,  în cazul în care acesta se realizează în condiţiile stabilite potrivit contractului încheiat.

(6) Persoanele împuternicite de furnizorii de reţele de comunicaţii electronice să efectueze lucrări au dreptul de acces numai în măsura în care este necesar pentru îndeplinirea atribuţiilor de serviciu, pe baza unei împuterniciri scrise din partea furnizorilor în cauză, cu acordul Primariei Municipiului Timisoara.
(6) Toate lucrările executate in infrastructura de comunicaţii se realizează numai sub supravegherea unui reprezentant desemnat de autoritatea publică si se vor finaliza prin semnarea unui Proces verbal de către reprezentantul furnizorului si reprezentantul Primariei Municipiului Timisoara. Furnizorul va instala cablul de fibră optică, în canalul alocat de catre proprietarul infrastructurii municipale de comunicatii.
(8) Fiecare Operator are obligaţia sa eticheteze cablurile FO instalate în infrastructură, cu etichete aprobate ca format de către Primăria Municipiului Timisoara. 
(9) Pentru efectuarea lucrărilor, operatorul va folosi doar unelte adecvate pentru fiecare operaţiune în parte: deschiderea capacelor, instalare/dezinstalare cablu, taiere/conectare monotuburi, etc.

(10) Lucrările care se desfăşoară în acelaşi interval de timp de către doi sau mai mulţi operatori pe acelaşi tronson/element de infrastructura vor fi coordonate de către reprezentantul Primariei Municipiului Timisoara.
(11) Operatorul este obligat să instaleze corespunzător cablul FO, fără a afecta ceilalţi utilizatori ai infrastructurii.
Capitolul IV DISPOZIŢII FINALE
Art. 6 - Prezentul Regulament care stabileşte condiţiilor de acces in infrastructura municipala de comunicatii electronice realizata in Cartierul Cetatea Timisoarei, in spatiile publice prevazute la art. 2, va fi transmis Autorităţii Naţionale pentru Administrare şi Reglementare în Comunicaţii, denumită  ANCOM, în vederea avizării.

